મેડિકલ સાયન્સ પાસે એવા વિકલ્પો પણ છે જે કૃત્રિમ રીતે આ રસાયણોને શરીરમાં દાખલ કરી પરિવર્તનની આ પ્રક્રિયાને કેટલાક અંશે અટકાવી કે લંબાવી શકે છે, તેમછતાં તેના પરિણામ અને અસરો માટે એક્સપર્ટ ડૉક્ટરની સલાહ અને સૂચનોને અનુસરવા જ હિતાવહ છે. આજના સમયે નાની ઉંમરે પણ વ્યક્તિના શરીરમાં ઘણાં રોગો પ્રવેશી જાય છે. આવા સંજોગોમાં ઉંમરના એક પડાવ પછી વ્યક્તિ પોતાના સ્વાસ્થ્ય પ્રત્યે જાગૃત રહે એ ખૂબ જરૂરી છે. નિયમિત હેલ્થ ચેક-અપ, લોહીની તપાસ કરાવવી ટેસ્ટેસ્ટેરૉનનું સ્તર તપાસવું, અન્ય શારીરિક વ્યાધિઓની નિયમિત તપાસ કરાવતા રહેવું જરૂરી છે. ઉંમરના આ પડાવ પર ચિંતા નહીં ચિંતનથી આ ગાળાને પસાર કરી અનેક સમસ્યાઓ પર વિજય મેળવી ઉત્તમ જીવન જીવી શકાય છે.